# data[].attributes.body
Sveti jasen Yggdrasil središte je staronordijskoga kozmičkoga sustava čiji se dijelovi protežu kroz svih 9 svjetova.

# data[].attributes.body
Dom ratoborne bogovske obitelji Asa. Izgradili su ga Odin i njegova braća. Sastoji se od dvanaest veličanstvenih palača i zelenih livada na kojima bogovi igraju igre sa zlatnim figurama. Na njemu se nalazi i poznata Valhala. Spojen je s Midgardom pomoću Bifrösta, mosta u obliku duge koji čuva Odinov sin Heimdall.

# data[].attributes.body
Dom mirnije i prizemnije bogovske obitelji Vana, čiji su najpoznatiji predstavnici božica plodnosti i ljubavi Freyja i njezin brat Frey. Uz njih tu žive bog mora Njord (prema nekim tvrdnjama vrhovni bog Vana, iako drugi smatraju da je to zapravo bila Freyja) i njegova supruga Nertheus, zatim božica zime i lova Skadi (divovskoga rasta) i druga manja božanstva.

# data[].attributes.body
Dom vilenjaka. Vilenjaci su u nordijskoj mitologiji bila nadnaravna, polubožanstvena bića koja su se vezala uz svjetlost, katkad opisana kao ljepša od Sunca. Povezana su s bogovima Asima i Vanima. Odnos između vilenjaka i ljudi je ambivalentan – katkad se spominje da vilenjaci uzrokuju bolesti među ljudima, ali isto tako imaju i nadnaravnu moć liječenja. Ljudi mogu steći njihovu naklonost tako da im prinesu žrtvu. Zabilježeni su i slučajevi da ljudi i vilenjaci imaju djecu koja obično posjeduju nadnaravne moći. Čovjek nakon smrti može postati vilenjak.

# data[].attributes.body
Dom patuljaka, odnosno crnih vilenjaka, kako su ih još nazivali zbog toga što su imali kožu boje ugljena. Bez obzira na ime, nisu nužno niskog rasta. Njihov svijet prikazan je kao golemi kompleks rudnika i kovačnica u koji nikada ne dopire Sunčevo svjetlo. Iznimno su snažni i vješti u više zanata te su izradili neke od najdragocjenijih predmeta nordijske mitologije, uključujući Thorov malj, Odinovo koplje i Freyjinu ogrlicu. Međutim,Sunčeve zrake mogu ih pretvoriti u kamen, a opisani su kao vrlo ružni, prema nekim pričama nalikuju ljudskim leševima.

# data[].attributes.body
Svijet iskonskoga leda, golemo prostranstvo leda, snijega, magle i ledenih mora. Kroz njega stalno puše ledeni vjetar i nosi hladne padaline diljem svemira. U njemu se nalazi Hvergelmir, izvor 11 velikih rijeka. Mora i rijeke Niflheima bile su iznimno opasne – u njima je vrebala opasnost u obliku ledenih brjegova, virova, stijena i otrovnih izvora.

# data[].attributes.body
Svijet mrtvih u koji odlaze duše onih ljudi koji nisu smatrani dovoljno vrijednima za Valhallu. Nalazi se u podzemlju u kojem je vrlo hladno. Tamo vlada ženski div Hel, kći Lokija i ženskog diva Angerbode. Njezino je tijelo bilo podijeljeno na dva dijela, jedan neizmjerno lijep, a drugi poput kostura ili lešine. Iz njezina je imena proizašla poznata engleska riječ Hell – pakao.

# data[].attributes.body
Svijet divova. Tamo su se nakon velikog potopa koji je uslijedio nakon smrti Ymira doselili Bergelmir i njegova supruga. Nalazi se u divljini u koju ne doseže ljudska civilizacija, a najčešće je prikazan kao svijet kamenja i gustih šuma bez obradivih površina – među Jotunima ne postoje ratari. On okružuje Midgard, od kojega ga dijele planine, veliki zid ili more. Prema nekim izvorima, vođa Jotuna je Utgardloki.

# data[].attributes.body
redstavlja suprotni pol Niflheimu – radi se o svijetu iskonske vatre, čiji se pejzaž sastoji isključivo od crnog i užarenog kamenja, eruptirajućih vulkana i mora lave, a zrak je ispunjen zagušljivim crnim pepelom. Na njemu žive Vatreni Jotuni. Njihov je vladar Surt koji će ih predvoditi u posljednjoj bitci protiv bogova za vrijeme Ragnaroka.

# data[].attributes.body
Dom ljudi, odnosno materijalni svijet. Njegov je zaštitnik bog Thor koji vodi stalnu borbu protiv Jotuna koji ga žele vratiti u stanje prvotnog kaosa. Ta je borba utjelovljena u olujama u kojima udarci Thorova malja proizvode munje i gromove.